Alfabetisme

Alfabetisme es definada tradisional como la capasia per leje e scrive. La clave a alfabetisme es la developa de leje, comensante con la capasia per comprende parolas parlada e decodiga parolas scriveda e culmina en la comprende profondua du un testo. La developa de leje inclui la consensa de la sona de parla, la motifes de spele, la sinifia de parolas, gramatica e la formi de parolas, tota cual es nesesada per la capasia de leje e comprende cual es lejeda.

Cuando esta capasia es atenida, la lejor pote ateni alfabetisme plen, cual inclui la capasia per aplica analise critical, infere, e sintese de testos primida, per scrive con esatia e coere, e per usa informa e intuis de la testo como la funda de desides informada e pensas creosa. La noncapasia per esta es nomida nonalfabetisme.

UNESCO (la Organiza per Educa, Siensa, e Cultur de la Nasiones Unida) defini alfabetisme como la "capasia per identi, comprende, interpreta, crea, comunica, e computa, usante testos primida e scriveda asosiada con contestos variosa. Alfabetisme envolve un continua de aprende en capasi individuas per ateni sua goles, per developa sua sabe e posibles, e per partisipa plen en sua comunia e la sosia plu vasta."The Plurality of Literacy and its implications for Policies and Programs, UNESCO Education Sector Position Paper, 2004

Datos de alfabetisme ia es publicada par UNESCO mostra ce de 1950, la alfabetisme de adultes mundal ia es creseda par sinco persento cada desenio, de 55.7% en 1950 a 86.2% in 2015. Car la cuantia de popla ia crese tan rapida, la cuantia de persones nonalfabetiste ia crese de 700 milion en 1950 a 878 milion en 1990. Ma la cuantia ia desende a 745 milion en 2015. On debe nota ce esta tendes ia es distante de uniforma tra rejiones de la mundo.

Referes

Categoria:Alfabetisme